stanford-oval/wikipedia huggingface dataset:
Cullen Jones

| Mitalit | Mitalit | Mitalit |  |
| --- | --- | --- | --- |
|  Cullen Jones |  Cullen Jones |  Cullen Jones |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 4 × 100 m vuv |  |
|  Kultaa | Lontoo 2012 | 4 × 100 m skuv |  |
|  Hopeaa | Lontoo 2012 | 50 m vapaauinti |  |
|  Hopeaa | Lontoo 2012 | 4 × 100 m vuv |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Melbourne 2007 | 4 × 100 m vuv |  |
|  Kultaa | Rooma 2009 | 4 × 100 m vuv |  |
|  Hopeaa | Melbourne 2007 | 50 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Shanghai 2006 | 50 m vapaauinti |  |
|  Pronssia | Shanghai 2006 | 4 × 100 m vuv |  |
Cullen Jones (s. 29. helmikuuta 1984 Bronx, Yhdysvallat) on yhdysvaltalainen uimari ja olympiavoittaja.
Jones nousi kuuluisuuteen vuoden 2006 Pan Pacific-mestaruuskilpailuissa. Siellä hän ui uuden kilpailuennätyksen 50 metrin vapaauinnissa ajalla 21.84. Lisäksi hän oli mukana maailmanennätyksen rikkoneessa 4 × 100 metrin vapaauintiviestijoukkueessa Michael Phelpsin, Jason Lezakin ja Neil Walkerin kanssa. Samalla joukkueella Jones oli voittamassa MM-kilpailuissa 2007 kultaa, rikkoen samalla kilpailuennätyksen. Samoissa MM-kilpailuissa hän jäi toiseksi 50 metrin vapaauinnissa, häviten Benjamin Wildman-Tobrinerille ainoastaan kuusi sekunnin sadasosaa.
Pekingissä 2008 Jones oli mukana voittamassa kultamitalia 4 × 100 metrin vapaauintiviestissä, jossa uivat myös Michael Phelps, Garret Weber-Gale ja Jason Lezak. Voitto tuli Lezakin huiman päätösosuudella, jolla hän ohitti Ranskan Alain Bernardin tuoden Yhdysvallat maailmanennätysajalla täpärään voittoon. Rooman MM-kilpailuissa 2009 hän ui alkuerissä Yhdysvaltojen 4 × 100 metrin vapaauintiviestijoukkueessa, joka voitti lopulta maailmanmestaruuden.
Jones saavutti Lontoon olympialaisissa 2012 hopeaa 50 metrin vapaauinnissa ajalla 21,54 ja 4 × 100 metrin vapaauintiviestissä. Lisäksi hän ui alkuerissä Yhdysvaltojen 4 × 100 metrin sekauintiviestijoukkueessa, joka voitti loppukilpailussa kultaa.
Jones on opiskellut Yhdysvalloissa Pohjois-Carolinan yliopistossa.
Ennätykset

50 jaardin vapaauinti (25 jaardin rata) – 19,07
50 metrin vapaauinti (50 metrin rata) – 21.40
100 metrin vapaauinti (50 metrin rata) – 48,31
Aiheesta muualla

USA Swimming Bio (Arkistoitu – Internet Archive)
Miesten 4 × 100 metrin vapaauintiviestin olympiavoittajat
Miesten 4 × 100 metrin vapaauintiviestin pitkien ratojen maailmanmestarit
DayZ (videopeli)

| DayZ |
| --- | --- |

Kehittäjä:  Bohemia Interactive
Julkaisija:  Bohemia Interactive
Jakelija:  Steam, Microsoft Store ja PlayStation Store
Suunnittelija:  Dean Hall
Julkaistu:  Microsoft Windows (testiversio 16. joulukuuta 2013) PlayStation 4 29. toukokuuta 2019 Xbox One 27. maaliskuuta 2019
Lajityyppi:  toimintaseikkailu/selviytymiskauhu
Pelimuoto:  moninpeli
Ikäluokitus:  PEGI 18  USK 18 
Alusta:  Microsoft Windows, PlayStation 4, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
DayZ on Bohemia Interactiven kehittämä ja julkaisema avoimen pelimaailman toimintaseikkailu/selviytymiskauhupeli, joka julkaistiin 16. joulukuuta 2013 Microsoft Windowsille varhaisena alpha-versiona. Peli julkaistiin myöhemmin myös PlayStation 4:lle ja Xbox Onelle vuonna 2019. Peli on itsenäinen versio vuonna 2012 julkaistulle samannimiselle modifikaatiolle.
Modin suuren suosion vuoksi pelin early-access versiota myytiin Steamissa ensimmäisen kuukauden aikana miljoona kappaletta ilman markkinointia.
13 kuukaudessa julkaisusta peli oli myynyt kolme miljoonaa kappaletta.
Loppuvuodesta 2014 Bohemia Interactive ilmoitti pelin lopullisen julkaisun tapahtuvan vuoden 2016 alkupuolella.
Syksyllä 2017 pelin verkkosivulla ilmoitetaan edelleen pelin olevan "EARLY ACCESS ALPHA" eikä kehoteta ostamaan sitä jos et halua aktiivisesti tukea kehitystä ja ole valmistautunut bugeihin. Peli siirtyi BETA versioon marraskuun seitsemäs päivä 2018 (7.11.2018).
Peli on massiivinen monen pelaajan verkkopeli, jossa ideana on selviytyä kuvitteellisessa Chernarus-nimisessä avoimessa pelimaailmassa zombiepidemialta. Pelaaja voi liikkua vapaasti pelimaailmassa. Maailmasta löytyy paljon hyödyllisiä tarvikkeita, kuten ruokaa ja aseita. Pelaaja voi löytää toisia pelaajia, jotka voivat joko auttaa pelaajaa tai ryöstää hänet.
Aiheesta muualla

Virallinen sivusto (englanniksi)
Vasamanlampi

| Vasamanlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°37′20″N, 24°10′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskupuro:  Rasinpuro Ähtärinjärveen 
Järvinumero:  35.433.1.002
Mittaustietoja
Pinnankorkeus:  183,2 m  
Rantaviiva:  0,568 km  
Pinta-ala:  1,673 ha  
Saaria:  ei saaria 
 fiVasamanlampi 
Vasamanlampi on Etelä-Pohjanmaalla Ähtärissä Rasin kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Ähtärinjärven alueeseen (35.433) se kuuluu. Lammen vedenpinnan korkeus on 183,2 metriä mpy.
Costa Rican vaakuna

Costa Rican vaakuna
Costa Rican vaakuna on Costa Rican tunnus lipun ja hymnin ohella. Siihen on kuvattu Keski-Amerikan kannas edessään ja takanaan meri, jotka symboloivat Tyyntämerta ja Karibianmerta. Merissä seilaavat laivat kuvaavat maan merellistä historiaa. Kannaksen päällä on kolme vuorta symboloiden maan kolmea vuoristoa. Seitsemän tähteä symboloivat seitsemää provinssia ja nouseva aurinko loistavaa tulevaisuutta. Vaakunan yläpuolella valkoisessa nauhassa lukee "Republica de Costa Rica", Costa Rican tasavalta espanjaksi ja sinisessä nauhassa "America Central", Keski-Amerikka espanjaksi.
Pohjois-Amerikan vaakunat
| --- | --- |
Vaakunat:   Antigua ja Barbuda  Bahama  Barbados  Belize  Costa Rica  Dominica  Dominikaaninen tasavalta  El Salvador  Grenada  Guatemala  Haiti  Honduras  Jamaika  Kanada  Kuuba  Meksiko  Nicaragua  Panama  Saint Kitts ja Nevis  Saint Lucia  Saint Vincent ja Grenadiinit  Trinidad ja Tobago  Yhdysvallat 
Epäitsenäiset alueet:   Anguilla  Aruba  Bermuda  Brittiläiset Neitsytsaaret  Caymansaaret  Curaçao  Grönlanti  Martinique  Montserrat  Puerto Rico  Sint Maarten  Turks- ja Caicossaaret  Yhdysvaltain Neitsytsaaret
Dendrologia

Dendrologia (kreikan sanoista dendron ’puu’ ja logos ’oppi’) eli puulajitiede tarkoittaa puuvartisten kasvien tutkimista. Dendrologiassa määritellään, kuvataan ja luokitellaan puuvartisia kasveja sekä tutkitaan niiden biologisia ominaisuuksia.
Puuvartisia kasveja ovat esimerkiksi puut, pensaat, varvut ja liaanit. Ne eivät muodosta taksonomisesti yhtenäistä ryhmää, eivätkä siten välttämättä ole toisilleen läheistä sukua. Monissa kasvisuvuissa on sekä puu- että ruohovartisia lajeja, ja moniin kuuluu vain muutama puuvartinen laji.
Aiheesta muualla

Wikimedia Commonsissa on kuvia tai muita tiedostoja aiheesta .
Dendrologian Seura
Vantaan Tilapalvelut Vantti

| Vantaan Tilapalvelut Vantti Oy |
| --- | --- |
 Vantin pääkonttori sijaitsee Yrityspalvelukeskus Leijan rakennuksessa Vantaan Pakkalassa.
Tunnuslause:  Hyvää Arkipäivää!
Yritysmuoto:  osakeyhtiö
Perustettu:  2012
Toimitusjohtaja:  Taina Huttunen
Kotipaikka:  Elannontie 3, 01510 Vantaa
Toimiala:  kiinteistön- ja maisemanhoito, rakennus- ja korjauspalvelut, siivouspalvelut sekä ateriapalvelut ja muut ravitsemispalvelut sekä aula-, turvallisuus- ja vartiointipalvelut sekä posti- ja kuriiritoiminta
Liikevaihto:   49,1 milj. € (2019)
Liikevoitto:   0,946 milj. € (2019)
Henkilöstö:   959 (2019)
Omistaja:  Vantaan kaupunki
Kotisivu:  vantti.fi
Infobox OKVirheellinen NIMI-arvo: 
Vantaan Tilapalvelut Vantti Oy (aiemmin Vantaan Tilapalvelut Oy) on Vantaan kaupungin omistama palveluyhtiö, joka tuottaa ateria-, kiinteistö- ja puhtauspalveluita sekä aula- ja turvapalveluita Vantaan kaupungille. Vantti työllistää noin 960 henkilöä ja sen liikevaihto oli vuonna 2019 noin 49 miljoonaa euroa. Vantti perustettiin 1. tammikuuta 2012. Yhtiö muutti nimensä muotoon Vantaan Tilapalvelut Vantti loppukeväällä 2013.
Yhtiön päätoimipiste sijaitsee Vantaan Pakkalan kaupunginosassa Yrityspalvelukeskus Leijan rakennuksessa.
Dalida

| Dalida |
| --- | --- |
 Dalida vuonna 1967
Henkilötiedot
Koko nimi:  Iolanda Cristina Gigliotti
Syntynyt: 17. tammikuuta 1933 Kairo, Egyptin kuningaskunta
Kuollut: 3. toukokuuta 1987 (54 vuotta) Pariisi, Ranska
Ammatti:  laulaja, näyttelijä, malli
Puoliso:  Lucien Morisse (vih. 1961; ero 1962)
Muusikko
Taiteilijanimi:  Dalida 
Aktiivisena:  1956–1987
Tyylilajit:  pop
Levy-yhtiöt:  Barclay, Orlando
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Iolanda Cristina ”Dalida” Gigliotti (17. tammikuuta 1933 – 3. toukokuuta 1987) oli Kairossa italialaistaustaiseen perheeseen syntynyt, uransa Ranskassa luonut viihdelaulaja.
Dalida muutti 1950-luvulla Pariisiin tähtäimessään elokuvatähteys. Hän ei ollut erityisen menestyksekäs näyttelijänä, mutta nousi pian suosioon laulajana. Vuonna 1956 julkaistu kappale ”Bambino” vietti 46 viikkoa Ranskan top 10 -listalla. Dalida levytti uransa aikana lukuisia menestyskappaleita (esimerkiksi ”Gigi l’Amoroso”, 1974) muun muassa ranskaksi, arabiaksi ja italiaksi. Hänen uransa vauhdittajana oli Eddie Barclay. Dalida esiintyi usein menestyksekkäästi Pariisin Olympia-teatterissa.
Dalidan yksityiselämää varjostivat ongelmat, ja hän teki 54-vuotiaana itsemurhan ottamalla yliannostuksen barbituraatteja. Hänet on haudattu Cimetière de Montmartren hautausmaalle Pariisiin.
Aiheesta muualla

Kuvia tai muita tiedostoja aiheesta Dalida Wikimedia Commonsissa
Dalida Internet Movie Databasessa. (englanniksi)
Vanhakylän kansakoulu

Vanhakylän kansakoulu voi tarkoittaa seuraavia kansakouluja:
Vanhakylän kansakoulu (Espoo)
Vanhakylän kansakoulu (Isojoki)
Vanhakylän kansakoulu (Tuusula)
Vanhakylän kansakoulu (Ulvila)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanhakylän kansakoulu”, voi hakea sivunnimihaulla, laajalla sivunnimihaulla tai tekstihaulla.
Valtakatu (Valkeakoski)

Valtakatu on Valkeakosken kaupungin pääkatu kaupungin keskustassa.
Historia

Valtakatu on muodostunut silloisista myllykylän kujista ja poluista osittain 1800-luvun loppupuolella, pääosin 1900-luvun alkupuolella. Valtakatu oli silloin osa vanhaa Lempääläntietä ja Hämeenlinnantietä eli Sääksmäentietä, mutta reitti kulki tosin tuolloin kohti Myllysaarta. Sittemmin uuden Isonsillan valmistuttua kaupungin pääliikenne kulki suoraan Sääksmäentieltä Valtakadun kautta Lempääläntielle. 1980-luvun ja 1990-luvun taitteessa kaupungin keskustan rauhoittamisen takia, liikenne johdettiin menemään Tehtaankadun kautta. Valtakadun eteläosa muutettiin kävelykaduksi Torikadun tapaan ja reitti keskustaan kulkemaan Kauppatorin kautta. Kadun liikenneosuuden eteläpää on yksisuuntainen etelään tultaessa. Rinnakkaiskatu, Seurahuoneenkatu on yksisuuntainen pohjoiseen tultaessa. Yksisuuntaisella osuudella on parkkipaikkoja molemmin puolin katua, sekä taksitolppa aivan Koskikaran vieressä.
Paikkoja

Valkeakosken kauppatori sijaitsee aivan keskustassa kadun vieressä ja Kauppakeskus Koskikara autokulkuosuuden eteläpäässä. Kadun varrella on myös paljon erikoisliikkeitä;
Jysk
Keski-Hämeen rakennus
Masan autotarvike
Punainen risti
Parturi-kampaamo Päivi
Viialan Leipomo
Kampaamo Elise
Valkeakosken asunnot Oy
Valkeakosken asunnonvälitys
Suomen talousverkko
Lähi-Tapiola
Valkeakosken musiikkikirjasto
Valkeakosken musiikkiopisto
Aktiiviterveys
1lysti
Hiuspiste Keskilinna
Suomen kesäteatteri -toimisto
Parturi-kampaamo Sarit
Cap-autokoulu
Kinttula
Elokuvateatteri Kino Sampo
Tampereen työterveys
Minnan Kangasaitta
Jalkahoitola Eila Lindgren
FilmTown
Moda Mäkipää
Ravintola Mustakissa
Valokuvausliike Näppäri
Parturiliike Paakki
Tyylitukka
Papachi
Värisilmä
Pub Roudari
Cabaret-yökerho
Säästöpankki
Valtakadun kävelykatu osuudella sijaitsee mm. Musta Pörssi, Suomen Terveystalo, Mama's Bar & Bistro ja Nordea.
Näkymä Valkeakosken pääkadulta
Kauppakeskus Koskikara oikealla ja Valtakadun eteläpää
Vanhan pirtin tarina

| Vanhan pirtin tarina Helka Hynninen |
| --- | --- | --- |

Studioalbumin tiedot
 Julkaistu: 1978
 Levy-yhtiö: PL Records
Helka Hynnisen muut julkaisut
| Helka Hynninen Hiirolasta 1976 | Vanhan pirtin tarina 1978 | Tyttären valssi 1981 |
Vanhan pirtin tarina on suomalaisen laulajan, Helka Hynnisen albumi vuodelta 1978.
Kappaleet

Balladi kellosalmesta
Hiirolan jenkka
Hoijakka masurkka
Karjalan vanhus
Leskiäidin tyttäret
Metsurin vaimo
Sateen kyyneleitä
Sinulle isä
Tuo laiva kauas kantaa
Vaalea korven tyttö
Vanhan pirtin tarina
Vuodenajat metsässä
Vanhan veräjän luona

| Vanhan veräjän luona Eila Pienimäki |
| --- | --- | --- |

Kokoelmalevyn tiedot
 Julkaistu: 1999
 Formaatti: CD
 Tyylilaji: iskelmä
 Kesto: 55.07
 Levy-yhtiö: Warner Music
Eila Pienimäen muut julkaisut
| Ota syliin 1997 | Vanhan veräjän luona 1999 | Tuurin tyttö 1999 |
20 suosikkia – Vanhan veräjän luona on Eila Pienimäen vuonna 1999 julkaistu kokoelmalevy.
Kappaleet

Vanhan veräjän luona – 2.45 (säv. Toivo Kärki, san. Reino Helismaa, sov. Kärki)
Itke en lemmen tähden – 2.47 (alkup. ”Nur nicht aus Liebe weinen”, säv. T. Mackeben, suom. san. R. Siura, sov. Ronnie Kranck)
Missä ovat sanasi – 2.14 (alkup. ”Silent Lips”, säv. C. Otis & V. Corso, suom. san. Merja, sov. Kranck)
Pieni hopea-aasi – 3.05 (säv. Kärki, san. Helismaa, sov. Kärki)
Laulu tulipunaisesta kukasta – 3.04 (säv. Kärki, san. Helismaa, sov. Kärki)
Rakkaudn arvoitus – 2.27 (säv. Kärki, san. Helismaa, sov. Kärki)
Pustan laulu – 3.15 (säv. Kärki, san. Helismaa, sov. Kärki)
Tulenliekki – 2.35 (säv. Kärki, san. Helismaa, sov. Kärki)
Särkyneitä toiveita – 2.55 (säv. ja san Uuno Mattila, sov. Arthur Fuhrmann)
Älä lähde pois – 2.36 (säv. Kärki, san. Helismaa, sov. Kärki)
Ilman rakkautta – 3.28 (säv. Eino Hurme, san. A. Kanto, sov. Jaakko Borg)
Ilta satumaassa – 2.49 (säv. Kärki, san. Helismaa, sov. Kärki)
Aina, aina, aina – 2.44 (säv. Kärki, san. Helismaa, sov. Kärki)
Kuljen sateessa – 2.26 (alkup. ”Jag vandrade i regn”. säv. B. Öst & B. Gräsman, san. Helismaa, sov. Fuhrmann)
Ei enää koskaan – 3.07 (säv. ja san. Lauri Jauhiainen, sov. Fuhrmann)
Kesän kukka – 3.23 (säv. trad., san. Helismaa, sov. Nacke Johansson)
Antaa sataa vain – 3.28 (säv. Kärki, san. Helismaa, sov. Johansson)
Kylmät huulet – 2.35 (alkup. ”Tango Roulette – Careless Lips”, säv. R. Roulette & D. Raye, suom. san. Helismaa, sov. Johansson)
Kenties – 2.33 (alkup. ”Quizas, quizas, quizas”, säv. Oswaldo Farres, suom. san. Kullervo, sov. Johansson)
Jos saan olla luonasi – 1.51 (alkup. ”Komm, leg deinen Arm um mich”, säv. Peter Thomas, suom. san. Helismaa, sov. Johansson)
Valtakirja (virkaan)

Valtakirja (ruots. fullmakt) oli Suomessa valtion tai kirkon virkaan nimitettävälle henkilölle annettu nimityskirja, jolla hän sai oikeuden toimia viranhaltijana.
Valtion virka

Vuoden 1926 laissa valtion viroista ja toimista säädettiin, että henkilölle, joka nimitetään valtion virkaan tai toimeen, "annetaan nimittämiskirjana avoin kirje, valtakirja tai toimikirja". Useimmille peruspalkkaisille viranhaltijoille annettiin valtakirja, ja tuomariksi nimitetylle annettiin aina valtakirja.
Kirkon virka

Suomen evankelis-luterilaisen kirkon kirkkojärjestyksen mukaan vuodelta 1991 tuomiokapituli antoi papille valtakirjan virkaan. Nykyään nimittämiskirjaa kutsutaan viranhoitomääräykseksi[lähde? ].
Vanhakylä (Pernaja)

| Gammelby> Vanhakylä |
| --- | --- |
Kaupunki:  Loviisa
Suuralue:  Pernaja/Pernå
Väkiluku:  421[lähde? ]
Postinumero(t):  07740 Gammelby
Gammelby FBK:n paloasema
Kuninkaantien ABC
Vanhakylä (ruots. Gammelby) on kylä entisen Pernajan kunnan alueella. ABC Kuninkaantie sijaitsee kylässä, valtatie 7:n varrella. Porvooseen on matkaa Vanhastakylästä 17 kilometriä, ja Helsinkiin 68 kilometriä.
Suurin osa kylän asukkaista on ruotsinkielisiä. Noin 65% väestöstä puhuu äidinkielenään ruotsia, ja noin 30% suomea.[lähde? ]
Daniele Bonera

| Mitalit | Mitalit | Mitalit |  |
| --- | --- | --- | --- |
|  Daniele Bonera |  Daniele Bonera |  Daniele Bonera |  |
Maa:   Italia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | Jalkapallo |  |
Daniele Bonera (s. 31. toukokuuta 1981 Brescia) on italialainen jalkapalloilija. Hän pelasi Serie A:ssa vuosina 2000–2015 ja Espanjan La Ligassa vuosina 2015–2019. Hän oli pelipaikaltaan useimmiten keskuspuolustaja. Hän pelasi Italian A-maajoukkueessa 16 ottelua.
Bonera edusti Italiassa Bresciaa vuosina 1999–2002, Parmaa vuosina 2002–2006 ja AC Milania vuosina 2006–2015 sekä Espanjassa Villarrealia vuosina 2015–2019. Hän voitti Mestarien liigan vuonna 2007 mutta ei pelannut loppuottelussa. Joulukuussa 2007 hän oli voittamassa seurajoukkueiden maailmanmestaruutta ja pelasi loppuottelussa täydet minuutit. Hän voitti Italian liigamestaruuden vuonna 2011.
Bonera pelasi Italian A-maajoukkueessa vuosina 2001–2008 mutta ei mahtunut maan MM- tai EM-kisajoukkueisiin. Hän oli vuonna 2004 voittamassa alle 21-vuotiaiden EM-kultaa ja olympiapronssia Ateenan kesäolympialaisissa.
Daniele Cacia

| Henkilötiedot |
| --- | --- | --- |
Syntymäaika: 23. elokuuta 1983 (ikä 41)
Syntymäpaikka: Catanzaro, Italia
Pelipaikka: hyökkääjä
Pituus: 184 cm
Seurat
| Vuodet | Seura | O (M) |
| 2000–2007 2002 2003 2004–2005 2008 2008–2010 2009–2010 2010–2011 2011–2012 2011–2012 2012–2014 2014–2015 2015–2017 2017–2018 2018–2019 2019 2021–2022 | Piacenza  → Ternana  → SPAL  → Pistoiese Fiorentina Lecce  → Reggina Piacenza Lecce → Padova Hellas Verona Bologna Ascoli Cesena Novara Piacenza Nibbiano | 91 (35) 0 (0) 3 (0) 12 (8) 3 (0) 22 (2) 27 (4) 34 (17) 0 (0) 33 (11) 52 (24) 38 (11) 67 (29) 16 (3) 30 (11) 14 (1) |
Maajoukkue
| 2001 2001 | Italia U-17 Italia U-19 | 1 (0) 3 (0) |
 Seurajoukkueuran tilastot kattavat vain kansalliset sarjat, päivitetty 8. syyskuuta 2024.  Maajoukkueuran tilastot päivitetty 8. syyskuuta 2024.
Daniele Cacia (s. 23. elokuuta 1983 Catanzaro) on italialainen jalkapalloilija, pelipaikaltaan hyökkääjä. Hän pelasi suurimman osan vuonna 2022 päättyneestä pelaajaurastaan Serie B:ssä. Hän edusti Serie A:ssa vuoden 2008 alkupuoliskolla Fiorentinaa, kaudella 2008–2009 Lecceä ja kaudella 2013–2014 Hellas Veronaa.
Cacia aloitti seurajoukkueuransa Piacenzassa, jossa hän pelasi ensimmäisen Serie B -ottelunsa maaliskuussa 2001. Sen jälkeen hän on edustanut useita eri seuroja, pisimpään kahden kauden ajan Hellas Veronaa 2012–2014 ja Ascolia 2015–2017. Hän oli joukkueensa paras maalintekijä Piacenzassa kausilla 2005–2006 ja 2006–2007. Kaudella 2012–2013 hän oli 24 maalillaan Hellas Veronan pelaajana Serie B:n paras maalintekijä.
Cacia pelasi Italian alle 17- ja alle 19-vuotiaiden maajoukkueissa.
Consequences of Disobedience

| Consequences of Disobedience Velcra |
| --- | --- | --- |

Studioalbumin tiedot
 Äänitetty : Petrax Studiot, Hollola
 Julkaistu: 2002
 Tyylilaji: industrial metal, hard rock
 Kesto: 43.56
 Levy-yhtiö: EMI
Listasijoitukset
  Suomen virallinen lista: 36.
Velcran muut julkaisut
|   | Consequences of Disobedience 2002 | Between Force and Fate 2005 |
Consequences of Disobedience on suomalaisen Velcran esikoisalbumi, joka julkaistiin vuonna 2002. Sen on miksannut aiemmin mm. Rammsteinin ja Backyard Babiesin kanssa työskennellyt Stefan Glaumann.
Albumi debytoi Suomen virallisen listan sijalla 36.
Vastaanotto

| 0 | 1 | 2 |
| --- | --- | --- |
Imperiumi.net : 
Soundi : 

Albumi sai hyvän vastaanoton. Imperiumin Kari Sarlin piti albumia vuoden kovimmaksi raskaan musiikin yllättäjäksi. Hän sanoi yhtyeen näyttävän kyntensä, ja kuvaili sitä asenteikkaaksi ja energiseksi teokseksi, joka ei kyllästytä kuulijaansa. Soundin Nalle Österman piti albumia hyvin potkivaksi sekä kappaleiden kertosäeantia tarttuvaksi, mutta sanoi musiikin jättävän kliinisellä ja tasapaksulla miksauksellaan suurimmat odotukset lunastamatta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | My Law |  | 3.21 |  |  |  |  |  |  |
| 2. | Big Brother |  | 4.39 |  |  |  |  |  |  |
| 3. | Shine For Me |  | 4.04 |  |  |  |  |  |  |
| 4. | Not Agaist Me |  | 5.44 |  |  |  |  |  |  |
| 5. | Solar Red |  | 4.45 |  |  |  |  |  |  |
| 6. | Tension |  | 4.31 |  |  |  |  |  |  |
| 7. | Removed |  | 4.22 |  |  |  |  |  |  |
| 8. | Can't Stop Fighting |  | 4.15 |  |  |  |  |  |  |
| 9. | Made To Fail |  | 3.50 |  |  |  |  |  |  |
| 10. | Test Animals |  | 4.30 |  |  |  |  |  |  |
Costanzo Festa

Costanzo Festan säveltämä Magnificat.
Costanzo Festa oli italialainen renessanssin ajan säveltäjä. Hänen arvellaan syntyneen vuosien 1480 ja 1495 välillä. Festa sävelsi muun muassa useita madrigaaleja. Suurin osa hänen madrigaaleistaan oli sävelletty kolmelle laulajalle.
Aiheesta muualla

Kuvia tai muita tiedostoja aiheesta Costanzo Festa Wikimedia Commonsissa
Vantaan Voimisteluseura

| Vantaan Voimisteluseura |
| --- | --- |
Perustettu:  1976
Kotiareena:  VVS Temppis
Paikkakunta:  Vantaa
Lajit:  Joukkuevoimistelu Kilpa-aerobic
Jäseniä:  2 600
Toimitusjohtaja:  Anu Kuusela
Puheenjohtaja:  Elina Yrjänheikki (2022)
Kotisivu:  Verkkosivusto
Vantaan Voimisteluseura (VVS) on vuonna 1976 perustettu Vantaalla toimiva voimistelu- ja tanssiseura. Seurassa on jäseniä lähes 1500, ja se on yksi Voimisteluliiton suurimmista jäsenseuroista.
Joukkuevoimistelussa Vantaan Voimisteluseura toimii lajin kansainvälisellä huipulla. Seura järjestää alueellaan aktiivisesti tapahtumia ja pyrkii toiminnallaan edistämään hyvää mieltä, laadukasta liikunnan iloa sekä esteettisen kilpaurheilun elämyksiä. Seuran toiminnan johtoajatus on: ”Liikutamme laadukkasti hyvällä mielellä”.
Aiheesta muualla

Seuran sivusto
Vantaan Veturi

| Vantaan Veturi |
| --- | --- |
Perustettu:  1987
Paikkakunta:  Vantaa
Lajit:  Futsal Jalkapallo
Kotisivu:  Verkkosivusto
Vantaan Veturin futsaljoukkueen kotikenttä on Tikkurilan urheilutalossa.
Vantaan Veturi on vantaalainen vuonna 1987 perustettu urheiluseura. Sen päälajit ovat futsal ja jalkapallo. Seuran yleisesti käyttämä lyhenne VALO tulee yhdistyksen koko nimestä Vantaan Veturi ry – Vandas Lokomotiv rf.
Futsalia VALO on pelannut siitä lähtien, kun lajia alettiin Suomessa harrastaa. Se pelasi Futsal-liigassa vuodet 2004–2009. Seuran paras saavutus on SM-pronssi kaudelta 2004–2005. Liigajoukkueessa on pelannut useita jalkapallon Veikkausliigapelaajia, kuten Jarno Parikka, Erkka V. Lehtola, Ilari Äijälä ja Tommi Paavola.
Ikämiessarjoissa VALO on moninkertainen Suomen mestari. VALOlla oli 2004-2005 myös juniorijoukkue joka voitti Uudenmaan 1990-syntyneiden sarjan sekä sijoittui toisena kautena kolmanneksi.
Jalkapallossa seura on korkeimmillaan pelannut Kolmosessa.
Aiheesta muualla

Seuran sivusto
VALO futsal.fi-sivustolla